बोले- जब मैं विलेन बनता हूं तो मेरे सामने कोई हीरो टिक नहीं सकता
Jawan Trailer Release Date And Time  शाहरुख खान की मचअवेटेड फिल्म ‘जवान’ का प्रीव्यू रिलीज हो चुका है। इस प्रीव्यू में शाहरुख पहली बार बाल्ड (गंजे) लुक में नजर आ रहे हैं।
शाहरुख खान की मचअवेटेड फिल्म ‘जवान’ का प्रिव्यू रिलीज हो चुका है। इस प्रिव्यू में शाहरुख पहली बार बाल्ड (गंजे) लुक में नजर आ रहे हैं। फिल्म में वे डबल रोल में नजर आएंगे। जहां एक IPS ऑफिसर, ताे दूसरा रोल विलेन का है। इस प्रिव्यू को एक घंटे में 28 लाख यूजर्स ने देखा।
शाहरुख, विजय सेतुपति, नयनतारा और सान्या मल्होत्रा स्टारर यह फिल्म 7 सितंबर को रिलीज होगी। 
अपनी कहानी सुना रहे हैं शाहरुख
प्रिव्यू की शुरुआत एक ऐसे कबीले से होती है जहां खून-खराबा मचा हुआ है। इसके बाद शाहरुख का वॉइस ओवर सुनाई देता है जिसमें वो अपनी कहानी सुना रहे होते हैं। प्रिव्यू में वो कहीं IPS, तो कहीं विलेन के रोल में दिख रहे हैं।
दीपिका ने पानी में दी पटखनी
बात करें दूसरे कलाकारों की तो नयनतारा भी इसमें पुलिस ऑफिसर के रोल में नजर आ रही हैं। वहीं दीपिका पादुकोण एक सीन में शाहरुख के साथ कुश्ती लड़ती दिखीं। विजय सेतुपति भी एक सीन में नजर आए। उनका कैरेक्टर सीक्रेट रखा गया है।
जवान की गैंग मेंबर हैं सान्या और प्रियामणी
सान्या मल्होत्रा, प्रियामणी, रिद्धी डोगरा, संजीता भट्‌टाचार्य भी इस प्रिव्यू में नजर आ रही हैं। ये सभी एक्शन अवतार में शाहरुख की गैंग का हिस्सा बनी नजर आ रही हैं।
प्रिव्यू के अंत में बाल्ड लुक में दिखे शाहरुख 
प्रिव्यू के अंत में शाहरुख जब अपने चेहरे से पट्‌टी उतारते हैं तो वो बाल्ड लुक में नजर आते हैं। वो कहते हैं कि जब मैं विलेन बनता हूं तो कोई भी हीरो मेरे सामने टिक नहीं पाता। इस सीन में उन्होंने ट्रेन को हाईजैक किया हुआ है।
एक घंटे में 28 लाख यूजर्स ने देखा प्रिव्यू
इस प्रिव्यू को सोशल मीडिया पर जबरदस्त रिस्पॉन्स मिला है। लोगों का मानना है कि शाहरुख इस फिल्म से अपनी पिछली फिल्म ‘पठान’ का रिकॉर्ड तोड़ेंगे। ट्रेलर रिलीज होने के बाद से ही शाहरुख और जवान ट्रेंडिंग लिस्ट में टॉप पर हैं। इंस्टाग्राम पर इसके प्रिव्यू को एक घंटे में 28 लाख यूजर्स ने देखा।
दुबई में शूट होगा स्पेशल सॉन्ग
रिपोर्ट्स की मानें तो मेकर्स जल्द ही फिल्म का स्पेशल सॉन्ग शूट करने के लिए दुबई जाएंगे। फिल्म की फाइनल एडिटिंग के वक्त फील हुआ कि इसमें एक गाने का स्कोप है। अब मेकर्स इसे दुबई में 6 दिन के शेड्यूल में शूट करेंगे।
कैमियो रोल में नजर आएंगे कई एक्टर्स
अप्रैल में इस फिल्म को रैप करते हुए मेकर्स ने दो गानों की शूटिंग की थी। इसमें से एक गाना शाहरुख-नयनतारा और एक शाहरुख-दीपिका पर फिल्माया गया था। इस फिल्म में दीपिका पादुकोण, विजय और संजय दत्त कैमियो रोल में नजर आएंगे।